Հավելված

Ծաղկաձոր համայնքի ավագանու

2019 թվականի մայիսի 02- ի

Թիվ 32 որոշման

**ԾԱՂԿԱՁՈՐ ՀԱՄԱՅՆՔԻ ԿԱՄԱՎՈՐ ԽՆԴԻՐՆԵՐԸ, ԴՐԱՆՑ ԼՈՒԾՄԱՆՆ ՈՒՂՂՎԱԾ ՍԵՓԱԿԱՆ ԼԻԱԶՈՐՈՒԹՅՈՒՆՆԵՐԸ ԵՎ ԴՐԱՆՑ ԻՐԱԿԱՆԱՑՄԱՆ ԿԱՐԳԸ**

1. Սույն կարգով սահմանվում են Ծաղկաձոր համայնքի (այսուհետ` համայնքի) կամավոր խնդիրները, դրանց լուծմանն ուղղված սեփական լիազորությունները և դրանց իրականացման կարգը:   
 2. Համայնքի կամավոր խնդիրները ուղղակիորեն պայմանավորված չեն համայնքային կյանքի բնականոն ընթացքի հետ։ Դրանք կարող են իրականացվել, միայն պարտադիր խնդիրների լուծման համար անհրաժեշտ ֆինանսական միջոցներից բացի, հավելյալ ֆինանսական միջոցների առկայության դեպքում:   
 3. Յուրաքանչյուր տարի կամավոր խնդիրների իրականացման համար համայնքի բյուջեից հատկացվող ֆինանսական միջոցների չափը չի կարող գերազանցել այդ տարվա համայնքի բյուջեով նախատեսված սեփական եկամուտների 2%-ը:   
 4. Համայնքի կամավոր խնդիրներ են սահմանվում՝   
 1) համայնքի սոցիալապես անապահով ընտանիքներին աջակցությունը.

2) Առողջական խնդիրներ և բուժման կարիք ունեցող բնակիչներին աջակցություն,

3) արտակարգ իրավիճակից (բնական, տեխնածին աղետ) տուժած բնակչին (ընտանիքին) աջակցություն,

4) Բազմազավակ ընտանիքներին աջակցության,   
 5) ծառայության ընթացքում զոհված կամ հաշմանդամ դարձած զինծառայողների անապահով ընտանիքներին աջակցությունը,

6) Հայրենական մեծ պատերազմի և արցախյան պատերազմի մասնակիցներին և հաշմանդամներին աջակցություն,

7) բարձր առաջադիմություն ունեցող, անապահով ընտանիքների ուսանողների ուսման վարձի մասնակի փոխհատուցումը.   
 5. Որպես համայնքի կամավոր այլ խնդիր ավագանու կողմից սահմանելու համար առաջարկություն կարող են նախաձեռնել համայնքի ղեկավարը, համայնքի ավագանու անդամները, բնակիչները, հասարակական կազմակերպությունները և միավորումները, ինչպես նաև քաղաքացիական հասարակության այլ ինստիտուտներ:   
 6. Այն դեպքում, երբ կամավոր խնդրի սահմանումը նախաձեռնում է համայնքի ղեկավարը կամ համայնքի ավագանու անդամը, նախաձեռնողը համայնքի ավագանու քննարկմանն է ներկայացնում կամավոր խնդրի սահմանման վերաբերյալ առաջարկությունը` նշելով դրա նպատակը, իրականացման համար անհրաժեշտ ֆինանսական միջոցի չափը և անհրաժեշտության հիմնավորումը հավաստող փաստաթղթեր, եթե դրանք առկա են:   
 7. Այն դեպքում, երբ կամավոր խնդրի սահմանելու առաջարկությունը նախաձեռնում են բնակիչները, հասարակական կազմակերպությունները և միավորումները, ինչպես նաև քաղաքացիական հասարակության այլ ինստիտուտները, ապա վերջիններիս կողմից լիազորված ներկայացուցիչը համայնքի ղեկավարին է ներկայացնում կամավոր խնդրի սահմանման վերաբերյալ դիմում` նշելով դրա նպատակը և անհրաժեշտության հիմնավորումը, խնդրի կարգավորման համար անհրաժեշտ ֆինանսական միջոցի չափը և անհրաժեշտության հիմնավորումը հավաստող փաստաթղթեր, եթե դրանք առկա են:   
 8. Սույն կարգի 4-րդ կետում սահմանված կամավոր խնդիրների լուծման նպատակով համայնքի ղեկավարի սեփական լիազորություններն են՝   
 1) իրականացնում է համայնքում սոցիալապես անապահով ընտանիքներին՝ ավագանու սահմանած չափորոշիչներին համապատասխան, սոցիալական աջակցություն ցուցաբերելու գործընթացը.   
 2) սույն կարգով սահմանված դրույթներին համապատասխան, որոշում է կայացնում սոցիալական աջակցություն տրամադրելու վերաբերյալ.   
 3) սահմանաված կարգով ընթացք է տալիս սույն կարգի 6-րդ և 7-րդ կետերով նախատեսված նախաձեռնություններին։   
 9. Սույն կարգի 4-րդ կետում սահմանված կամավոր խնդիրների լուծման նպատակով սոցիալական աջակցությունը տրամադրվում է

1. համայնքի սոցիալական աջակցության կարիք ունեցող բնակչին կամ ընտանիքին՝ մինչև **50 000** (հիսուն հազար) դրամի չափով։
2. Առողջական խնդիրներ և բուժման կարիք ունեցող բնակիչներին՝ մինչև 50000 (հիսուն հազար) դրամի չափով,
3. արտակարգ իրավիճակից (բնական, տեխնածին աղետ) տուժած բնակչին (ընտանիքին)՝ մինչև 200.000 (երկու հարյուր հազար),
4. Բազմազավակ՝ աջակցության կարիք ունեցող ընտանիքներին՝ մինչև 50000 (հիսուն հազար) դրամի չափով,
5. ծառայության ընթացքում զոհված կամ հաշմանդամ դարձած զինծառայողների անապահով ընտանիքներին՝ մինչև 50000 (հիսուն հազար) դրամի չափով,
6. Հայրենական մեծ պատերազմի և արցախյան պատերազմի մասնակիցներին և հաշմանդամներին կամ նրանց ընտանիքներին՝ մինչև 50000 (հիսուն հազար) դրամի չափով,
7. Ուսման վարձի մասնակի փոխհատուցման ձևով սոցիալական աջակցություն՝ մինչև **100 000** (հարյուր հազար) դրամի չափով ։

10. Բացառիկ դեպքերում՝ արտակարգ կամ չնախատեսված իրավիճակների առաջացմամբ պայմանավորված, հրատապ աջակցություն ցուցաբերելու անհրաժեշտության դեպքում, համապատասխան փաստաթղթեր ներկայացնելու դեպքում, կարող է տրամադրվել մինչև **200 000** (երկու հարյուր հազար) դրամի չափով աջակցություն:

11. Դրամական աջակցություն ցուցաբերելու դեպքում գումարը տրամադրվում է անկանխիկ՝ համապատասխան բանկային հաշվեհամարին փոխանցելու միջոցով։  
 12. Սոցիալական աջակցություն կարող է տրամադրվել նաև ոչ դրամական ձևով։   
 13. Մեկ բյուջետային տարվա ընթացքում միևնույն անձը (ընտանիքը) սոցիալական աջակցությունից կարող է օգտվել մեկ անգամ:   
 14. Ուսման վարձի մասնակի փոխհատուցման ձևով սոցիալական աջակցություն տրամադրվում է պետական ( նաև՝ պետության կողմից հավատարմագրված ոչ պետական) բարձրագույն կամ միջին մասնագիտական ուսումնական հաստատություններում սովորող, բարձր առաջադիմություն ունեցող, ավագանու սահմանած չափորոշիչներին համապատասխանող, ուսանողներին:

15. Սոցիալական աջակցությունից չեն կարող օգտվել Ծաղկաձոր համայնքի բնակիչ չհանդիսացող քաղաքացիները, ինչպես նաև համայնքի ղեկավարը, ավագանու անդամը, համայնքապետարանի աշխատակազմի աշխատակիցը, համայնքային ենթակայության կազմակերպության ղեկավար պաշտոններում աշխատողները, ինչպես նաև վերջիններիս հետ մերձավոր ազգակցությամբ կամ խնամիությամբ կապված անձիք (ծնող, ամուսին, զավակ, թոռ, եղբայր, քույր), եթե նրանք վարում են համատեղ տնտեսություն: